Kontserdipäev. Hommikul tutvustas 11. a klassi õpilane Siiri Univer kodutööna valminud filmi teemal Hemingway "Vanamees ja meri ", millele järgnes õpilastevaheline tegelaste ja tõlke võrdlus inglise ja eesti keeles.  Hiljem toimusid kontserdi proovid. Siiani ei ole harjunud kohaliku venitamisega, kuid saame aru, et see kuulub itaallaste elustiili juurde. Kellaaeg on nende mõistes sümboolse tähendusega, asjad loksuvad ise varem või hiljem paika. Kui proovide ajal ka tekkis hetkeline peataolek, andis kontsert kinnituse, et kõik andsid endast parima.